Държавен вестник, бр. 96, 2025 г., стр. 221

БРОЙ  96	
Д Ъ Р Ж А В Е Н  В Е С Т Н И К 	
СТР.  221  
Раздел V
Метод на разпределената транзакционна 
печалба
Чл. 36. Методът на разпределената транз­
акционна печалба установява въз основа на 
икономически обоснована база разпределе­
нието между свързани лица на комбинирания 
резултат (печалба или загуба) от контролира­
ната сделка по начин, който би бил възприет 
от независими лица в съпоставима неконтро­
лирана сделка.
Чл. 37. (1) Методът на разпределената 
транзакционна печалба може да се приложи, 
когато с оглед на естеството на контролираната 
сделка и по-специално на функциите, които 
всяка от страните по сделката изпълнява, 
като се вземат предвид използваните активи 
и поетите рискове, е изпълнено поне едно от 
следните условия:
1. свързаните лица имат уникален и ценен 
принос;
2. свързаните лица осъществяват силно 
интегрирани стопански операции;
3. свързаните лица съвместно поемат 
икономически значим риск или поотделно 
поемат тясно свързани икономически значи­
ми рискове. 
(2) При прилагането на метода на разпре­
делената транзакционна печалба се използва 
информация за разпределението между не­
зависими лица на комбинирания резултат от 
съпоставима неконтролирана сделка, когато 
такава информация е налична и нейното из­
ползване може да доведе до установяването 
на по-надежден пазарен резултат. 
Чл. 38. (1) За целите на чл. 36 комбини­
раният резултат се изразява чрез подходящ 
измерител на печалбата или загубата от кон­
тролираната сделка, отговарящ едновременно 
на следните условия:
1. съответства на фактите и обстоятелствата 
по чл. 37 и по-специално отразява поемането 
на икономически значимите рискове от стра­
ните по контролираната сделка;
2. използването му води до надеждно 
определяне на стойността на комбинирания 
резултат;
3. използва се по последователен във вре­
мето начин, освен ако не е налице надлежно 
обоснована и документирана необходимост 
да се използва друг измерител, която произ­
тича от съществена промяна във фактите и 
обстоятелствата на конкретния случай.
(2) Методът на разпределената транзакцион­
на печалба се прилага спрямо действителния 
комбиниран резултат само когато е изпълнено 
условието на чл. 37, ал. 1, т. 3.
Чл. 39. Икономически обоснованата база по 
чл. 36 се състои от един или повече ключове 
за разпределение, които отговарят едновре­
менно на следните условия:
1. стойността им може да бъде определена 
по надежден начин въз основа на обективни 
и проверими данни;
2. стойността им не се влияе от условията 
на оценяваната контролирана сделка или на 
друга контролирана сделка, при която прин­
ципът на независимите пазарни отношения 
не е спазен;
3. използват се по последователен във вре­
мето начин, освен ако не е налице надлежно 
обоснована и документирана необходимост 
да се използва друг ключ за разпределение, 
която произтича от съществена промяна във 
фактите и обстоятелствата на конкретния 
случай.
Чл. 40. Методът на разпределената транзак­
ционна печалба може да се приложи въз основа 
на един от следните два подхода: анализ на 
приноса или анализ на остатъчната печалба.
Чл. 41. (1) При анализа на приноса комби­
нираният резултат от контролираната сделка 
се разпределя между свързаните лица по на­
чин, който е възприет от независими лица в 
съпоставима неконтролирана сделка.
(2) Kогато при анализа на приноса липсва 
надеждна информация за съпоставима некон­
тролирана сделка, комбинираният резултат от 
контролираната сделка се разпределя между 
свързаните лица въз основа на икономически 
обоснована база, която надеждно отразява 
относителната стойност на техния принос 
към този резултат. 
(3) Относителната стойност на приноса на 
свързаните лица се определя въз основа на 
функционален анализ, като се вземат предвид 
всички относими към конкретния случай 
обстоятелства по чл. 6, ал. 3.
(4) За целите на ал. 3 могат да бъдат до­
пълнително използвани:
1. пазарни данни и анализи;
2. статистическа информация;
3. методи и техники за оценяване по чл. 14, 
ал. 9;
4. друга надеждна информация.
Чл. 42. (1) Анализ на остатъчната печал­
ба се извършва, когато част от приносa към 
комбинирания резултат нa поне една от стра­
ните по контролираната сделка може да бъде 
по-надеждно оцененa чрез прилагането на 
друг метод за определяне на пазарните цени.
(2) Анализът на остатъчната печалба се 
извършва на два етапа:
1. определя се пазарно възнаграждение за 
частта от приноса към комбинирания резултат 
на всяко от свързаните лица, която може да 
бъде по-надеждно оценена чрез прилагането на 
друг метод за определяне на пазарните цени;
2. след приспадане на пазарните възнаграж­
дения по т. 1 комбинираният резултат от кон­
тролираната сделка се изчислява и разпределя 
между свързаните лица въз основа на анализ 
на приноса по чл. 41, без да се взема предвид